PÁLYÁZATI KIÍRÁS CIVIL SZERVEZETEK
2025. évi támogatására
 

Köröstarcsa Község Önkormányzatának Képviselő-testülete pályázatot hirdet az Önkormányzat költségvetésében civil szervezetek számára elkülönített keret terhére.
 

Támogatási cél:
Pályázat alapján a civil szervezetek részére támogatás nyújtható
Sportszervezetek részére
1.  működési kiadásaik finanszírozásához,

2. a szervezet által benyújtott pályázatok önrészének biztosításához,

Egyéb civil szervezetek részére
1. a szervezet által szervezett nyitott, közösségi rendezvények, programok megvalósításához,

2. a szervezet által benyújtott pályázatok önrészének biztosításához,

3. működési kiadásaik finanszírozásához

a Köröstarcsa község közigazgatási területén működő, az egyesülési jogról, a közhasznú jogállásról,valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) alapján Magyarországon nyilvántartásba vett civil szervezet, civil társaság.

 

A pályázat benyújtásának módja:
A pályázatot a mellékelt pályázati adatlapon, a pályázati felhívásban megjelölt mellékletekkel együtt kell benyújtani Köröstarcsa Község Önkormányzata Polgármesteri Hivatalába címezve. A pályázati adatlap beszerezhető a Polgármesteri Hivatalban, valamint letölthető a www.korostarcsa.hu internetes honlapról.
Pályázatot, csak az Önkormányzatnál regisztrált civil szervezet nyújthat be.

A pályázat benyújtásának határideje: 2025. év január hó 31. nap
 

A pályázat elbírálása:
A benyújtott pályázatokat a Civil Tanács véleményezi, a támogatás odaítéléséről a Képviselő-testület dönt a pályázat benyújtási határidejét követő 30 napon belül.

A pályázat eredményéről – a döntést követő 15 napon belül – a pályázók írásban értesítést kapnak. Amennyiben a pályázó támogatásban részesülhet, a döntéssel egyidejűleg tájékoztatást kap a támogatás szerződés megkötésének tervezett időpontjáról.

A pályázó szervezetekkel kapcsolatos információkat a pályázat kiírója közérdekű adatnak tekinti, azokat a jogszabály által előírt módon nyilvánosságra hozza.

A pályázati támogatás igénybevétele:
A támogatásban részesített szervezettel az Önkormányzat támogatási szerződést köt. 

 

A pályázati támogatás felhasználásának, elszámolásának rendje:
A támogatás kifizetésére, elszámolására a támogatási szerződésben meghatározottak az irányadók. A támogatott szervezet a támogatás felhasználásáról számadást köteles adni a támogatási szerződésben megjelölt határidőig és módon. 

 

Köröstarcsa Község Önkormányzatának
Képviselő-testülete
